31999D0244
L 091/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 март 1999 година
за изменение на Решение 97/296/EО относно определяне на списък с трети страни, от които вносът на рибни продукти за консумация от човека е разрешен
(нотифицирано под номер C(1999) 768)
(текст от значение за ЕИП)
(1999/244/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/408/EО на Съвета от 22 юни 1995 г. относно условията за изготвяне за преходен период, на временни списъци на предприятията в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), последно изменена с Решение 98/603/EО (2), и по-специално член 2, параграф 2, и член 7 от нея,
(1)
като има предвид, че Решение 97/296/ЕО на Комисията (3), последно изменено от Решение 1999/136/ЕО (4), изброява страните и териториите, от които е разрешен вносът на рибни продукти за консумация от човека; че в част I от приложение I е даден списък с наименованията на страните и териториите, обхванати в специалното решение, а в част II са представени наименованията на онези страни и територии, които отговарят на условията, формулирани в член 2, параграф 2 от Решение 95/408/ЕО; че в приложение II е даден списък с наименованията на страните и териториите, от които вносът е бил разрешен до 31 януари 1999 г., при спазване на условията от член 11, параграф 7 от Директива 91/493/ЕИО;
(2)
като има предвид, че с Решение № 1999/245/ЕО на Комисията (5) се определят конкретните условия за внос на рибните продукти и продуктите от аквакултури, произхождащи от Сейшелските острови; като има предвид, че затова е подходящо Сейшелските острови да бъдат добавени към част I на списъка със страните и териториите, от които е разрешен вносът на рибни продукти за консумация от човека;
(3)
като има предвид, че Френска Полинезия, Габон и Сен Пиер и Микелон са представили сведения, че отговарят на еквивалентните условия и са в състояние да гарантират, че рибните продукти, които те изнасят за Общността, отговарят на здравните изисквания на Директива 91/493/ЕИО; като има предвид, че поради това е необходимо да се внесе изменение в горепосочения списък с оглед да се включат тези страни и територии в част II от същия списък;
(4)
като има предвид, че е необходимо да се забрани вносът на хайвер от Казахстан поради причини, свързани със сериозни нарушения, констатирани в резултат от инспекционната проверка в тази страна, като вследствие на това тази страна следва да бъде заличена от част II от същия списък;
(5)
като има предвид, че вносът от третите страни, включени в списъка от приложение II от 1 февруари 1999 година, вече не е разрешен;
(6)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към настоящото решение замества приложение I и приложение II към Решение 97/296/ЕО.
Член 2
Адресати на настоящото решение са държавите-членки.
Съставено в Брюксел на 26 март 1999 година.